ঢেকীয়াজুলিঃ ঢেকীয়াজুলিৰ ঢেকীয়াজুলি উচ্চ মাধ্যমিক বালিকা বিদ্যালয়ত বাতৰি সংগ্ৰহ কৰিবলৈ যোৱা 'প্ৰতিদিন টাইমছ'ৰ স্থানীয় সাংবাদিক বিমলজ্যোতি নাথক আজি বিদ্যালয়খনৰ একাংশ শিক্ষকে পৰিকল্পিতভাৱে শাৰিৰীকভাৱে অপদস্থ কৰা ঘটনাই তীব্ৰ প্ৰতিক্ৰিয়াৰ সৃষ্টি কৰিছে৷ শিক্ষকতাৰ দৰে পৱিত্ৰ বৃত্তিত নিয়োজিত হৈ বিদ্যালয় চৌহদতে সাংবাদিকগৰাকীক শাৰিৰীকভাৱে অপদস্থ কৰি, ভিডিঅ' কেমেৰাটো ভঙাৰ লগতে অকথ্য গালি-গালাজো কৰে৷ বিদ্যালয়খনৰ শিক্ষকৰূপী এইসকল গুণ্ডাৰ আক্ৰমণৰ পৰা কথমপি প্ৰাণটো লৈ অাহিবলৈ সমৰ্থ হোৱা সাংবাদিকজনে পিছত ঢেকীয়াজুলি থানাত উপস্থিত হৈ সতীৰ্থ সাংবাদিকসকলক সমস্ত কথা বিৱৰি কোৱাৰ লগতে ঘটনা সন্দৰ্ভত এখন এজাহাৰ দাখিল কৰে।
ছাত্ৰীৰ সমুখতে সাংবাদিকক আক্ৰমণ এদল নিৰ্লজ্জ শিক্ষকৰ